Nafarroako Parlamentuko Mahaiak, 2022ko urtarrilaren 10ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Carlos Pérez-Nievas López de Goicoechea jaunak aurkeztutako galdera, EH Bildu koalizioarekiko legegintzaldi-bukaerara arteko akordioei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2022ko urtarrilaren 10ean

Lehen lehendakariordea: María Inmaculada Jurío Macaya

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Carlos Pérez-Nievas López de Goicoechea jaunak, Legebiltzarreko Erregelamenduko 190, 191 eta 192. artikuluetan ezarritakoaren babesean, honako galdera hau aurkezten du, Gobernuko lehendakariak ahoz erantzun dezan:

EH Bildu koalizioaren azken izendapenak eta ETA talde terroristako presoen omenezko ekitaldiak behin eta berriz babesten dituela ikusirik, Nafarroako Gobernuko lehendakariak koalizio horrekin dituen akordioak legegintzaldia amaitu arte mantentzeko asmoa al du?

Iruñean, 2022ko urtarrilaren 4an

Foru parlamentaria: Carlos Pérez-Nievas López de Goicoechea